ROMÂNIA
JUDEŢUL TIMIŞ							
MUNICIPIUL TIMIŞOARA
PRIMAR
SC2019

EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
 privind acordarea post-mortem a Titlului de Cetăţean de Onoare al Municipiului Timişoara domnului Ştefan Szonyi
___________________________________________________
Motivul emiterii proiectului de hotărâre

1. Descrierea situaţiei actuale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 
Prin adresa cu nr. SC2019/ 008784 din 09.04.2019, Unversitatea de Vest din Timisoara, prin domnul rector prof.univ.dr. Marilen Gabriel Pirtea îl propune pe domnul Ştefan Szonyi, pictor, pentru acordarea post-mortem a Titlului de „Cetăţean de Onoare al Municipiului Timişoara”.
2. Schimbări preconizate şi rezultate aşteptate
Imaginea Timişoarei, Capitală Europeană a Culturii în anul 2021, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, veterani de război, persoane care, prin acţiunile lor, au preîntâmpinat producerea de evenimente grave, sau, prin sacrificiul suprem, au salvat vieţile concetăţenilor lor. 
Menirea Titlului de „Cetăţean de Onoare al Municipiului Timişoara” este aceea de a-i descoperi, de a-i pune în valoare şi de a acorda recunoşterea meritată tuturor acelora care şi-au pus amprenta asupra dezvoltării municipiului Timişoara şi promovării imaginii acestuia.
Domnul Ştefan Szonyi, pictor, este îndreptăţit să primească post-mortem acest titlu, având în vedere creaţia sa artistică îndeosebi în perioada interbelică, când a fost extreme de activ.
Alte informaţii: -
3. Concluzii
Ţinând cont de cele enumerate mai sus, apreciez ca fiind oportună promovarea proiectului de hotărâre privind acordarea post-mortem a Titlului de “Cetăţean de onoare al Municipiului Timişoara” domnului Ştefan Szonyi, pentru întreaga activitate artistică, recunoscută la nivel naţional şi internaţional, asigurarea condiţiilor favorabile creaţiei culturale şi protejării patrimoniului cultural, şi, supun dezbaterii Consiliului Local documentaţia aferentă.

